Ir-Regolament tal-Kunsill (KE) Nru 2701/94
tas-7 ta' Novembru 1994
li jemenda Annessi I, II, III u IV mar-Regolament tal-Kunsill (KEE) Nru 2377/90 sabiex jistabilixxi proċedura tal-Komunità għall-istabbiliment ta' limiti massimi ta' residwu ta' prodotti mediċinali veterinarji f'oġġetti ta'l-ikel li ġejjin mill-annimali.
(Test b'relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta' Ġunju 1990 li jistabilixxi kull proċedura tal-Komunità għall-istabbiliment ta' limiti massimi ta' residwu fuq prodotti mediċinali veterinarji f'oġġetti tal-ikel [1], kif l-aħħar emendat mir-Regolament tal-Kummissjoni (KE) Nru. 1430/94 [2] u b'mod partikolari Artikoli 6, 7 u 8 dwar dan,
Billi, mill-adozzjoni tar-Regolament, l-Annessi ġew emendati diversi drabi; billi, minħabba n-numru tagħhom, l-kumplessità tagħhom u t-tixrid tagħhom f'varjetà ta' Ġurnali Uffiċjali tal-Komunitajiet Ewropej, it-testi huma diffiċli biex jintużaw u għalhekk jonqsu mill-kjarezza li suppost tkun karatteristika essenzjali ta' kull leġiżlazzjoni; billi, għandhom għalhekk jiġu konsolidati; billi fl-istess okkażjoni, l-isem jew deskrizzjoni kimika ta' uħud mill-komposti għandhom jiġu rranġati jew magħmula aktar preċiżi u ċertu żbalji materjali għandhom jiġu rranġati;
Billi l-miżuri provduti f'dan ir-Regolament huma konformi mal-fehma tal-Kumitat għall-adattament għall-progress tekniku ta' direttivi fuq it-tneħħija ta' barrieri tekniċi għall-kummerċ fis-settur ta' prodotti mediċinali veterinarji,
ADDOTTAT DAN IR- REGOLAMENT:
Artikolu 1
Annessi I, II, III u IV għal Regolament (KEE) Nru. 2377/90 huma minn hawn emendati kif imfassal fl-Anness hawnhekk.
Artikolu 2
Dan ir-Regolament għandu jidħol fis-seħħ fis-sittin ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u applikabbli b'mod dirett f'kull Stat Membru.
Magħmul fi Brussel,fis-7 ta' Novembru 1994.